Πρόταση οδηγίας του Συμβουλίου για τροποποίηση της οδηγίας 89/655/ΕΟΚ σχετικά με τις ελάχιστες προδιαγραφές ασφάλειας και υγείας για τη χρησιμοποίηση εξοπλισμού εργασίας από τους εργαζομένους κατά την εργασία τους (94/C 104/03) (Κείμενο που παρουσιάζει ενδιαφέρον για τον ΕΟΧ) COM(94) 56 τελικό - 94/0077(SYN)

(Υποβλήθηκε από την Επιτροπή στις 14 Μαρτίου 1994)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 118 Α,

την πρόταση της Επιτροπής,

Σε συνεργασία με το Ευρωπαϊκό Κοινοβούλιο,

Έχοντας υπόψη τη γνώμη της Οικονομικής και Κοινωνικής Επιτροπής,

Εκτιμώντας:

ότι στο άρθρο 188 Α της συνθήκης προβλέπεται ότι το Συμβούλιο θεσπίζει με οδηγία ελάχιστες προδιαγραφές για να προωθήσει τη βελτίωση του χώρου εργασίας, ιδίως, με στόχο την εξασφάλιση υψηλότερου επιπέδου προστασίας της ασφάλειας και της υγείας των εργαζομένων 7

ότι, σύμφωνα με το εν λόγω άρθρο, στις οδηγίες αυτές αποφεύγεται η επιβολή διοικητικών, οικονομικών και νομικών εξαναγκασμών οι οποίοι θα εμπόδιζαν τη δημιουργία και την ανάπτυξη των μικρομεσαίων επιχειρήσεων 7

ότι, από εκεί και πέρα, είναι σημαντικό να λάβουν τα κράτη μέλη μέτρα για να διευκολύνουν την εφαρμογή των διατάξεων της παρούσας οδηγίας από όλες τις επιχειρήσεις και ιδιαίτερα από τις μικρομεσαίες 7 ότι στα μέτρα ενδέχεται να περιλαμβάνονται ενέργειες κατάρτισης και ενημέρωσης καθώς και η κατάρτιση πρότυπων προγραμμάτων ελέγχου, προσαρμοσμένων στις ιδιαιτερότητες των διάφορων οικονομικών κλάδων 7

ότι οι διατάξεις που θεσπίζονται βάσει του εν λόγω άρθρου δεν αποτελούν πρόσκομμα στη διατήρηση ή τη λήψη από κάθε κράτος μέλος μέτρων ενισχυμένης προστασίας των συνθηκών εργασίας, τα οποία δεν αντιβαίνουν στην παρούσα συνθήκη 7

ότι η οδηγία 89/655/ΕΟΚ (1) στο άρθρο 9 παράγραφος 1 προβλέπει την προσθήκη στο παράρτημα πρόσθετων ελάχιστων προδιαγραφών, οι οποίες ισχύουν για τους εξοπλισμούς εργασίας που προβλέπονται στο σημείο 3 του παραρτήματος, σύμφωνα με τη διαδικασία του άρθρου 118 Α της συνθήκης 7 ότι η οδηγία 92/57/ΕΟΚ (2) προβλέπει ότι ορισμένα από τα σημεία του παραρτήματος ΙV, μέρος Β, τμήμα ΙΙ θα διευκρινιστούν με την ευκαιρία αυτή 7

ότι πρέπει να συμπληρωθεί η οδηγία 89/655/ΕΟΚ με ελάχιστες προδιαγραφές σχετικά με τους ελέγχους, στους οποίους πρέπει να υποβάλλονται ορισμένοι εξοπλισμοί εργασίας κατά τη διάρκεια της χρήσης και σχετικά με τους κανόνες χρησιμοποίησης προκειμένου να προωθηθεί η προστασία της υγείας και της ασφάλειας των εργαζομένων 7

ότι η παρούσα οδηγία πρέπει να περιοριστεί στον καθορισμό των επιδιωκόμενων στόχων και των αρχών που πρέπει να τηρηθούν, έτσι ώστε να επαφίεται στα κράτη μέλη η επιλογή των τρόπων εφαρμογής,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 89/655/ΕΟΚ τροποποιείται ως εξής:

1. Το άρθρο 4 τροποποιείται ως εξής:

- στην παράγραφο 1 στοιχείο α) σημείο ii), μετά τις λέξεις «στο παράρτημα» παρεμβάλλονται οι λέξεις «Ι, σημεία 1 και 2»,

- στην παράγραφο 1 στοιχείο β), προστίθεται η ακόλουθη φράση: «Ι, σημεία 1 και 2 και το αργότερο στις 31 Δεκεμβρίου 2000, στις ελάχιστες προδιαγραφές που αναφέρονται στο σημείο 3 του παραρτήματος Ι»,

- προστίθενται οι ακόλουθες παράγραφοι 3 και 4:

«3. Ο εργοδότης λαμβάνει τα απαραίτητα μέτρα, έτσι ώστε να γίνονται σεβαστές οι ελάχιστες προδιαγραφές που προβλέπονται στο παράρτημα ΙΙ κατά τη χρησιμοποίηση εξοπλισμών εργασίας.

4. Τα κράτη μέλη, μετά από διαβουλεύσεις με τους κοινωνικούς εταίρους, καθορίζουν τις λεπτομέρειες για την έγκριση εναλλακτικών μέτρων προστασίας ή/και οργάνωσης της εργασίας, υπό την προϋπόθεση να εξασφαλίζεται ισοδύναμο ισοδύναμο επίπεδο ασφάλειας, εφόσον κάποιες ιδιαίτερες χρησιμοποίησης δεν επιτρέπουν την εφαρμογή των ελάχιστων προδιαγραφών που προβλέπονται στην παράγραφο 3.»

2. Παρεμβάλλεται το ακόλουθο άρθρο:

«Άρθρο 4α

Έλεγχοι των εξοπλισμών εργασίας

1. Ο εργοδότης φροντίζει οι εξοπλισμοί εργασίας, των οποίων η ασφάλεια εξαρτάται από τις συνθήκες εγκατάστασης, να υποβάλλονται σε αρχικό έλεγχο (μετά την εγκατάσταση και πριν τεθούν σε λειτουργία για πρώτη φορά) και σε έλεγχο μετά από κάθε συναρμολόγησή τους σε κάποια νέα θέση, με σκοπό να εξασφαλίζεται η ορθή εγκατάσταση και η καλή λειτουργία αυτών των εξοπλισμών εργασίας.

2. Ο εργοδότης φροντίζει στους εξοπλισμούς, στους οποίους ασκούνται επιδράσεις που μπορεί να προκαλέσουν φθορές οι οποίες ενδέχεται να οδηγήσουν σε επικίνδυνες καταστάσεις, να διενεργούνται:

- περιοδικοί έλεγχοι και

- έκτακτοι έλεγχοι κάθε φορά που σημειώνονται γεγονότα, τα οποία ενδέχεται να είχαν συνέπειες βλαβερές για την ασφάλεια του εξοπλισμού εργασίας, όπως μετατροπές, ατυχήματα, ισχυρές θύελλες, μακριές περίοδοι αχρηστίας,

με σκοπό την έγκαιρη διάγνωση και διόρθωση των φθορών αυτών.

3. Για την εφαρμογή της παραγράφου 2 και με την επιφύλαξη των διατάξεων του άρθρου 6 παράγραφος 3 της οδηγίας 89/391/ΕΟΚ, ο εργοδότης καταρτίζει, αυτοπροσώπως ή με ανάθεση, πρόγραμμα ελέγχου των εξοπλισμών εργασίας σε συνάρτηση με τις προβλεπόμενες συνθήκες χρησιμοποίησης και λαμβάνοντας υπόψη τις ενδεχόμενες υποδείξεις των κατασκευαστών.

Το πρόγραμμα αυτό καθορίζει τη φύση, τη μεθοδολογία και τη συχνότητα των ελέγχων -αν χρειάζεται, τα γεγονότα που επιβάλλουν τη διενέργεια κάποιου έκτακτου ελέγχου- τα συγκεκριμένα προσόντα που απαιτούνται για την εκτέλεσή τους, καθώς και τα κριτήρια που εφαρ μόζονται κατά την αξιολόγησή τους και την εξαγωγή συμπερασμάτων από αυτούς.

Το πρόγραμμα αξιολόγησης υποδεικνύει επίσης τις πραγματικές συνθήκες χρησιμοποίησης, στις οποίες αυτό ισχύει.

4. Το πρόγραμμα ελέγχου που αναφέρεται στην παράγραφο 3 πρέπει να αφορά τουλάχιστο τους εξοπλισμούς εργασίας που περιλαμβάνονται στο παράρτημα ΙV σημείο 1. Οι έλεγχοι που αναφέρονται στην παράγραφο 1 πρέπει να εφαρμόζονται τουλάχιστο στις περιπτώσεις που αναφέρονται στο σημείο 2 του παραρτήματος ΙV.

5. Τα κράτη μέλη θεσπίζουν τα κριτήρια για την επάρκεια προσόντων που απαιτείται για την κατάρτιση των προγραμμάτων ελέγχου που προβλέπονται στην παράγραφο 3 και για την εκτέλεση των ελέγχων που προβλέπονται στις παραγράφους 1 και 2, βασιζόμενα στα ελάχιστα κριτήρια, τα οποία αναφέρονται στο παράρτημα V.

6. Τα κράτη μέλη λαμβάνουν μέτρα για να διευκολυνθεί η εφαρμογή των διατάξεων που προβλέπονται στις προηγούμενες παραγράφους από όλες τις επιχειρήσεις και ιδιαίτερα από τις μικρομεσαίες. Τα μέτρα αυτά ενδέχεται να περιλαμβάνουν ενέργειες κατάρτισης και ενημέρωσης που απευθύνονται σε αυτές, καθώς και την κατάρτιση πρότυπων προγραμμάτων ελέγχων προσαρμοσμένων στις ιδιαιτερότητες των διαφόρων κλάδων οικονομικής δραστηριότητας.

7. Τα αποτελέσματα των ελέγχων πρέπει να αποστέλλονται και να είναι στη διάθεση της αρμόδιας υπηρεσίας. Διατηρούνται για κατάλληλο χρονικό διάστημα.

Όποτε οι σχετικοί εξοπλισμοί εργασίας χρησιμοποιούνται εκτός επιχειρήσεως, πρέπει να συνοδεύονται από υλική απόδειξη ότι πραγματοποιήθηκε ο τελευταίος έλεγχος.»

3. Το άρθρο 8 τροποποιείται ως εξής:

οι λέξεις «συμπεριλαμβανομένου του παραρτήματός της» αντικαθίστανται από τις λέξεις «συμπεριλαμβανομένων των παραρτημάτων της».

4. Το άρθρο 9 τροποποιείται ως εξής:

- στην παράγραφο 1, μετά τη λέξη «παράρτημα», καθώς και μετά τη λέξη «παραρτήματος», προστίθεται «Ι»,

- στην παράγραφο 2, οι λέξεις «του παραρτήματος» αντικαθίστανται από τις λέξεις «των παραρτημάτων».

5. Το παράρτημα γίνεται παράρτημα Ι.

Τα σημεία 2.6, 2.12 και 2.13 δεύτερο εδάφιο καταργούνται.

Στο σημείο 2.16 παρεμβάλλονται οι λέξεις «φόρτωσης, εκφόρτωσης» μετά από τις λέξεις «των εργασιών παραγωγής,».

Στο τέλος του παραρτήματος διαγράφονται η φράση «που αναφέρονται στο άρθρο 9, παράγραφος 1 της οδηγίας».

Το κείμενο που περιλαμβάνεται στο παράρτημα Ι της παρούσας οδηγίας προστίθεται στο παράρτημα Ι.

6. Προστίθενται τα παραρτήματα ΙΙ, ΙΙΙ, ΙV και V της παρούσας οδηγίας.

Άρθρο 2

Τελικές διατάξεις

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις ώστε να συμμορφωθούν με την παρούσα οδηγία, το αργότερο μέχρι τις 31 Δεκεμβρίου 1996. Πληροφορούν αμέσως την Επιτροπή σχετικά.

Όταν τα κράτη μέλη εγκρίνουν τέτοιες διατάξεις, αυτές περιέχουν αναφορά στην παρούσα οδηγία ή συνοδεύονται από μια τέτοια αναφορά κατά την επίσημη δημοσίευσή τους. Οι λεπτομέρειες της αναφοράς αυτής αποφασίζονται από τα κράτη μέλη.

2. Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου που έχουν ήδη θεσπίσει ή θεσπίζουν στον τομέα που διέπεται από την παρούσα οδηγία.

Άρθρο 3

Η παρούσα οδηγία απευθύνεται στα κράτη μέλη.

(1) ΕΕ αριθ. L 393 της 31. 12. 1989, σ. 13.

(2) ΕΕ αριθ. L 245 της 26. 8. 1992, σ. 6.

ΠΑΡΑΡΤΗΜΑ I

3.1. Ελάχιστες προδιαγραφές που ισχύουν για τις μηχανές επεξεργασίας ξύλου και εξομοιούμενων υλικών και τις πρέσες που απαιτούν επανειλημμένη προσωπική επέμβαση του χειριστή στην επικίνδυνη ζώνη

3.1.1. Εάν ο εξοπλισμός εργασίας δεν μπορεί, λόγω του τρόπου λειτουργίας του, να είναι εφοδιασμένος με προστατευτικές διατάξεις που να εμποδίζουν την πρόσβαση σε επικίνδυνες ζώνες ή να σταματούν τις κινήσεις κινητών στοιχείων πριν την πρόσβαση στις επικίνδυνες ζώνες, οι κίνδυνοι για τους εργαζομένους κατά τις εργασίες στις επικίνδυνες ζώνες πρέπει να ελαττώνονται στο ελάχιστο.

3.1.2. Ο εξοπλισμός εργασίας που χρησιμοποιείται σε συνθήκες που εμπεριέχουν κίνδυνο εκτίναξης ή έλκυσης υλικών πρέπει να είναι εφοδιασμένος ή διευθετημένος έτσι ώστε να ελαττώνεται ο κίνδυνος αυτός και να περιορίζονται οι συνέπειές του.

3.1.3. Εάν κάποιος χειριστής πρέπει να επέμβει προσωπικά σε εξοπλισμό εργασίας του οποίου η συσσωρευμένη ενέργεια αποτελεί κίνδυνο γι' αυτόν, ο εν λόγω εξοπλισμός πρέπει να είναι διευθετημένος έτσι ώστε να αποτρέπεται ο ενδεχόμενος κίνδυνος. Αν συντρέχει λόγος, η αποφόρτιση από τη συσσωρευμένη ενέργεια πρέπει να μπορεί να πραγματοποιείται άνετα, χωρίς να διακυβεύεται η ασφάλεια των εργαζομένων.

3.2. Ελάχιστες προδιαγραφές που ισχύουν για κινητούς εξοπλισμούς εργασίας, αυτοκινούμενους ή μη

3.2.1. Οι εξοπλισμοί εργασίας με φερόμενο(-ους) εργαζόμενο(-ους) πρέπει να είναι έτσι διαρρυθμισμένοι, ώστε οι εργαζόμενοι να είναι σε θέση να παραμένουν απολύτως ασφαλείς καθόλη τη διάρκεια της μετακίνησης. Οι θέσεις ορθίων που καταλαμβάνονται κατά τη διάρκεια της μετακίνησης πρέπει να είναι διευθετημένες με τρόπο ώστε και τα δύο πόδια των εργαζομένων να ακουμπούν πλήρως σε μια αντιολισθητική επιφάνεια, ενδεχομένως τύπου εσχάρας και να μπορούν οποτεδήποτε οι εργαζόμενοι να έχουν πρόχειρο κάποιο μέσο συγκράτησης, ακόμη και όταν μετακινούνται οι ίδιοι επί του εξοπλισμού εργασίας. Οι κίνδυνοι επαφής από αμέλεια του (των) φερόμενου(-ων) εργαζομένου(-ων) με τους τροχούς ή τις ερπύστριες ή το στρίμωγμα των εργαζομένων αυτών από τους τροχούς ή τις ερπύστριες πρέπει να περιοριστούν στο ελάχιστο.

3.2.2. Όταν η ξαφνική εμπλοκή των στοιχείων μετάδοσης της ενέργειας ενός κινητού εξοπλισμού εργασίας ενδέχεται να δημιουργήσει κινδύνους, ο εξοπλισμός αυτός πρέπει να είναι εφοδιασμένος ή διευθετημένος κατά τρόπον ώστε να εμποδίζεται η εμπλοκή ή να αποτρέπονται τυχόν καταστρεπτικές συνέπειες για τους εργαζομένους, εφόσον δεν μπορεί να αποτραπεί αυτή καθεαυτή η εμπλοκή.

3.2.3. Εάν τα στοιχεία μετάδοσης ενέργειας μεταξύ κινητών εξοπλισμών εργασίας κινδυνεύουν να ρυπανθούν ή να φθαρούν συρόμενα καταγής, πρέπει να προβλέπονται κατάλληλες θέσεις στερέωσης.

3.2.4. Οι κινητοί εξοπλισμοί εργασίας με φερόμενο(-ους) εργαζόμενο(-ους) πρέπει να είναι εξοπλισμένοι ή διευθετημένοι έτσι ώστε να περιορίζουν, στις πραγματικές συνθήκες χρησιμοποίησης, τους κινδύνους που προέρχονται από ενδεχόμενη ανατροπή του εξοπλισμού εργασίας:

- είτε με ένα σύστημα προστασίας που εμποδίζει τον εξοπλισμό να ανατραπεί περισσότερο από ένα τεταρτοκύκλιο,

- είτε με ένα σύστημα που εξασφαλίζει επαρκή χώρο γύρω από τον (τους) φερόμενο(-ους) εργαζόμενο(-ους), σε περίπτωση που η κίνηση συνεχιστεί πέρα από ένα τεταρτοκύκλιο.

Αυτά τα συστήματα προστασίας κατά της ανατροπής μπορούν να ενσωματωθούν στον εξοπλισμό εργασίας. Εάν υπάρχει κίνδυνος να συνθλιβεί κάποιος φερόμενος εργαζόμενος μεταξύ του συστήματος προστασίας και του εδάφους, πρέπει να εγκατασταθεί ένα σύστημα συγκράτησης του (των) φερόμενου(-ων) εργαζομένου(-ων).

Τα συστήματα προστασίας αυτά δεν απαιτούνται εφόσον ο εξοπλισμός εργασίας είναι -εκτός από την περίπτωση προσέγγισης ή απομάκρυνσης- σταθεροποιημένος κατά τη διάρκεια της χρήσης, ή εφόσον είναι αδύνατη η ανατροπή του εξοπλισμού εργασίας από το σχεδιασμό του.

Το παράρτημα ΙΙΙ περιλαμβάνει μη εξαντλητικό κατάλογο των συνθηκών, στις οποίες απαιτείται οπωσδήποτε κάποιοι εξοπλισμοί εργασίας να είναι προστατευμένοι από κινδύνους που οφείλονται στην ανατροπή.

3.2.5. Οι αυτοκινούμενοι εξοπλισμοί εργασίας, των οποίων η μετακίνηση μπορεί να προκαλέσει κινδύνους για τα εκτεθειμένα άτομα πρέπει να πληρούν τους ακόλουθους όρους:

α) πρέπει να είναι εφοδιασμένοι με μέσα που επιτρέπουν να αποφεύγεται να τίθενται σε κίνηση από μη εντεταλμένα άτομα 7

β) πρέπει να είναι εφοδιασμένοι με κατάλληλα μέσα που επιτρέπουν την ελαχιστοποίηση των συνεπειών μιας ενδεχόμενης σύγκρουσης σε περίπτωση ταυτόχρονης κίνησης πολλών εξοπλισμών εργασίας επί τροχιών 7

γ) πρέπει να είναι εφοδιασμένοι με διάταξη πέδησης και στάσης. Εφόσον απαιτείται για λόγους ασφαλείας, σε περίπτωση αστοχίας του κύριου συστήματος, η πέδηση και η στάση πρέπει να επιτυγχάνονται από εφεδρικό σύστημα με ενεργοποίηση από ευπρόσιτα χειριστήρια 7

δ) πρέπει να είναι εφοδιασμένοι με βοηθητικές διατάξεις ώστε να βελτιώνεται η ορατότητα, εάν το άμεσο οπτικό πεδίο του οδηγού είναι ανεπαρκές 7

ε) οι εξοπλισμοί εργασίας που προορίζονται για χρήση κατά τη διάρκεια της νύκτας ή σε σκοτεινούς χώρους πρέπει να φέρουν σύστημα φωτισμού προσαρμοσμένο στην εργασία για την οποία προορίζονται 7

στ) οι εξοπλισμοί εργασίας που εμπεριέχουν -αυτοί καθεαυτοί ή εξαιτίας των ρυμουλκούμενων ή/και των φορτίων τους- κίνδυνο πυρκαγιάς που ενδέχεται να θέσει σε κίνδυνο τους εργαζομένους πρέπει να είναι εφοδιασμένοι με κατάλληλες διατάξεις πυρόσβεσης, εφόσον δεν υπάρχουν ήδη τέτοιες διατάξεις αρκετά κοντά στο χώρο εργασίας 7

ζ) οι με τηλεχειρισμό εξοπλισμοί εργασίας πρέπει να σταματούν αυτόματα μόλις εξέλθουν από το πεδίο ελέγχου 7

η) οι με τηλεχειρισμό εξοπλισμοί εργασίας οι οποίοι, όταν χρησιμοποιούνται υπό κανονικές συνθήκες, ενδέχεται να κτυπήσουν ή να στριμώξουν εργαζομένους πρέπει να είναι εφοδιασμένοι με διατάξεις προστασίας από τους κινδύνους αυτούς.

3.3. Ελάχιστες προδιαγραφές που ισχύουν για εξοπλισμούς εργασίας που χρησιμοποιονύνται για ανύψωση φορτίων

3.3.1. Αν ένας τέτοιος εξοπλισμός είναι εγκατεστημένος κάπου μόνιμα, η στερεότητα και η σταθερότητά του κατά τη χρήση πρέπει να εξασφαλίζονται, λαμβάνοντας υπόψη τα προς ανύψωση φορτία και τις πιέσεις που συνεπάγονται αυτά στα σημεία στήριξης ή στερέωσης στις δομές.

3.3.2. Ο εν λόγω εξοπλισμός εργασίας πρέπει να φέρει ευανάγνωστη και σαφώς ορατή ένδειξη για τη μέγιστη ικανότητα ανύψωσης.

Τα εξαρτήματα ανύψωσης πρέπει να φέρουν σήμανση έτσι ώστε να είναι δυνατό να εντοπιστούν τα ουσιαστικά χαρακτηριστικά που είναι απαραίτητα για ασφαλή χρησιμοποίησή τους. Εάν ο εξοπλισμός εργασίας δεν προορίζεται για την ανύψωση εργαζομένων και υπάρχει πιθανότητα σύγχυσης, πρέπει να αναρτηθούν κατάλληλα σήματα κατά τρόπον ώστε να είναι ορατά.

3.3.3. Εφόσον τα φορτία που μετακινούνται από εξοπλισμό εργασίας περνούν πάνω ή κοντά από οδούς κυκλοφορίας, πρέπει να προβλέπονται προστατευτικές διατάξεις για να αποφευχθεί:

α) η πρόσκρουση του φορτίου σε εργαζομένους 7

β) σε περίπτωση μερικής ή ολικής ενεργειακής διακοπής ή όταν ο χειριστής σταματήσει να επενεργεί, η επικίνδυνη απόκλιση ή η ελεύθερη πτώση των φορτίων 7

γ) η ακούσια απαγκίστρωση των φορτίων.

3.3.4. Ο εξοπλισμός εργασίας που προορίζεται για την ανύψωση προσώπων πρέπει να είναι κατάλληλος:

α) για να αποφεύγονται οι κίνδυνοι πτώσης του θαλαμίσκου μέσω κατάλληλων διατάξεων 7

β) για να αποκλείεται κάθε κίνδυνος πτώσης του χρήστη εκτός του θαλαμίσκου 7

γ) για να αποκλείεται κάθε κίνδυνος συνθλιβής, σφηνώματος ή πρόσκρουσης του χρήστη και ιδιαίτερα οι κίνδυνοι που οφείλονται στην απουσία εσωτερικής πόρτας στην καμπίνα 7

δ) για να διασφαλίζεται, σε περίπτωση επεισοδίου, η ασφάλεια των εγκλωβισμένων εργαζομένων στο θαλαμίσκο και να είναι δυνατή η απελευθέρωσή τους 7

Αν για λόγους εγγενείς στη θέση ή στη διαφορά στάθμης, οι κίνδυνοι που αναφέρονται στο στοιχείο α) παραπάνω δεν μπορούν να αποφευχθούν με χρήση κάποιας από τις διατάξεις ασφάλειας, πρέπει να εγκατασταθεί ένα καλώδιο υψηλού συντελεστή ασφάλειας και να ελέγχεται η καλή του κατάσταση κάθε εργάσιμη μέρα, με βάση τις συνθήκες του άρθρου 4α.

3.4. Ελάχιστες προδιαγραφές που ισχύουν για τα ικριώματα και άλλους ανάλογους εξοπλισμούς εργασίας, που χρησιμεύουν στη διευκόλυνση της πρόσβασης και της παραμονής των εργαζομένων σε θέσεις εργασίας που βρίσκονται σε ύψος

Αυτοί οι εξοπλισμοί εργασίας πρέπει να είναι κατάλληλοι για να προλαμβάνονται οι κίνδυνοι πτώσης των εργαζομένων ή/και κάποιων αντικειμένων. Για το λόγο αυτό:

α) πρέπει να είναι σε θέση να συγκρατήσουν τα προβλεπόμενα φορτία κατά τη χρησιμοποίησή τους, συγκεκριμένα εκείνα που οφείλονται σε υλικά και εργαλεία που πρέπει να αποτεθούν σ'αυτούς ή/και να χρησιμοποιηθούν για την εκτέλεση των εργασιών 7

β) πρέπει να αποκλείονται οι υπερβολικές κάμψεις, στρέψεις ή ταλαντεύσεις σε περίπτωση χρησιμοποίησης σύμφωνα με τις προδιαγραφές 7

γ) ο εξοπλισμός εργασίας δεν πρέπει να ολισθαίνει, ούτε να ανατρέπεται, να μετατίθεται ή να καταρρέει όταν βρίσκεται σε θέση λειτουργίας 7

δ) αν πρόκειται για αποσυναρμολογούμενους εξοπλισμούς εργασίας, η συναρμολόγηση, η αποσυναρμολόγηση, καθώς και οι ενδεχόμενες τροποποιήσεις πρέπει να μπορούν να εκτελούνται με ασφάλεια 7

ε) πρέπει να φέρουν διατάξεις ασφάλειας ενσωματωμένες στη δομή τους ή εύκολα συναρμολογήσιμες 7

στ) πρέπει να διαθέτουν αρκετό χώρο για την εκτέλεση των εργασιών και την τοποθέτηση των απαραίτητων υλικών και εργαλείων.

3.5. Ελάχιστες προδιαγραφές που ισχύουν για εξοπλισμό εργασίας που χρησιμοποιείται για την πραγματοποίηση μετρήσεων σε στόχο την ανίχνευση μη εμφανών κινδύνων

Ο εν λόγω εξοπλισμός εργασίας πρέπει να είναι κατάλληλος ώστε να αποφεύγονται, λαμβάνοντας υπόψη τις συνθήκες χρησιμοποίησης, οι κίνδυνοι που οφείλονται σε σφάλματα μέτρησης ή σε λανθασμένη ένδειξη ή ερμηνεία του σήματος μέτρησης. Αν συντρέχει λόγος, πρέπει να είναι δυνατόν να ελέγχεται οποιαδήποτε στιγμή η καλή κατάσταση λειτουργίας του εξοπλισμού εργασίας.

3.6. Ελάχιστες προδιαγραφές που ισχύουν για τους πριτσιναδόρους (πιστόλια σφράγισης) και τα πιστόλια θανάτωσης ζώων, τα αερόσφυρα και άλλους ανάλογους εξοπλισμούς εργασίας

Οι πριτσιναδόροι (πιστόλια σφράγισης) και τα πιστόλια σφαγής, τα αερόσφυρα και οι άλλοι ανάλογοι εξοπλισμοί εργασίας δεν πρέπει να είναι δυνατόν να εκπυρσοκροτήσουν εύκολα, ούτε χωρίς την άσκηση κάποιας πίεσης. Αν δεν είναι δυνατή η συμμόρφωση με τον όρο αυτό, η απασφάλιση για κάθε βολή πρέπει να γίνεται μεμονωμένα.

ΠΑΡΑΡΤΗΜΑ II

ΕΛΑΧΙΣΤΕΣ ΠΡΟΔΙΑΓΡΑΦΕΣ ΓΙΑ ΤΗ ΧΡΗΣΙΜΟΠΟΙΗΣΗ ΤΩΝ ΕΞΟΠΛΙΣΜΩΝ ΕΡΓΑΣΙΑΣ ΟΙ ΟΠΟΙΕΣ ΠΡΟΒΛΕΠΟΝΤΑΙ ΑΠΟ ΤΟ ΑΡΘΡΟ 4 ΠΑΡΑΓΡΑΦΟΣ 3

0. Προκαταρκτική παρατήρηση

Οι υποχρεώσεις που προβλέπονται από το παρόν παράρτημα εφαρμόζονται με βάση τις διατάξεις της παρούσας οδηγίας και εφόσον ο αντίστοιχος κίνδυνος υπάρχει για το συγκεκριμένο εξοπλισμό εργασίας.

1. Ελάχιστες προδιαγραφές γενικής φύσης που ισχύουν για όλους τους εξοπλισμούς εργασίας

1.1. Η ευστάθεια του εξοπλισμού εργασίας και των στοιχείων του πρέπει να εξασφαλίζεται με στερέωση ή με άλλα μέσα, εάν αυτό είναι αναγκαίο για την ασφάλεια ή την υγεία των εργαζομένων.

1.2. Ο εξοπλισμός εργασίας πρέπει να εγκαθίσταται και να διευθετείται με τρόπο ώστε να υπάρχει αρκετός χώρος μεταξύ των κινητών του στοιχείων και των σταθερών ή κινητών στοιχείων που τα περιβάλλουν και όλες οι μορφές ενέργειας και οι ουσίες που χρησιμοποιούνται ή παράγονται να μπορούν να διοχετεύονται ή/και να απομακρύνονται με ασφάλεια.

1.3. Η συναρμολόγηση και η αποσυναρμολόγηση των εξοπλισμών εργασίας πρέπει να πραγματοποιούνται με ασφάλεια, με τήρηση των τυχόν οδηγιών του κατασκευαστή.

1.4. Οι εξοπλισμοί εργασίας που είναι εγκαταστημένοι ή τοποθετημένοι σε ακάλυπτο χώρο πρέπει να προστατεύονται από τους κινδύνους κεραυνοπληξίας με κατάλληλες διατάξεις ή άλλα μέτρα.

1.5. Κατά την εγκατάσταση και τη χρήση εξοπλισμού εργασίας που ενεργοποιείται με ηλεκτρική ενέργεια πρέπει να λαμβάνεται μέριμνα ώστε τα ηλεκτρικά μέρη, συμπεριλαμβανομένων των καλωδίων σύνδεσης, να προστατεύονται από καταστροφικές εξωτερικές επιδράσεις. Οι οδηγοί πρέπει να είναι επαρκώς μονωμένοι. Όλοι οι εξοπλισμοί εργασίας και τα ηλεκτρικά συστήματα πρέπει να είναι γειωμένα ή να προστατεύονται με άλλα κατάλληλα μέτρα, έτσι ώστε να αποφεύγεται ο κίνδυνος ατυχήματος που ενδέχεται να προκληθεί από άμεση ή έμμεση επαφή.

1.6. Εάν κάποιος εξοπλισμός εργασίας είναι εγκατεστημένος ή τοποθετημένος ή χρησιμοποιείται κάτω ή σε μικρή απόσταση από εναέρια ηλεκτρικά καλώδια, πρέπει να λαμβάνονται κατάλληλα μέτρα ώστε να αποφεύγεται κάθε επαφή των εργαζομένων ή/και του εξοπλισμού εργασίας τους με αυτά ή κάθε κίνδυνος ηλεκτροπληξίας των εργαζομένων από αυτά.

1.7. Ο εξοπλισμός εργασίας που έχει τεθεί οριστικά εκτός λειτουργίας πρέπει να είναι οπωσδήποτε εφοδιασμένος με τους προφυλακτήρες και τις διατάξεις προστασίας και ασφάλειας που απαιτούνται. Διαφορετικά ο εν λόγω εξοπλισμός πρέπει είτε να αποσυναρμολογηθεί, είτε να καταστεί απρόσιτος, είτε να αχρηστευθεί με την αφαίρεση και την απομάκρυνση στοιχείων που είναι απαραίτητα για τη λειτουργία του.

1.8. Ο εξοπλισμός εργασίας δεν μπορεί να χρησιμοποιείται παρά μόνο για εργασίες και υπό συνθήκες για τις οποίες είναι κατάλληλος.

Όποτε είναι απαραίτητο για την ασφάλεια και την υγεία των εργαζομένων, οι εξοπλισμοί εργασίας πρέπει να χρησιμοποιούνται με τις διατάξεις και τα εξαρτήματα ασφάλειας που προβλέπονται για τις διάφορες μορφές χρήσης.

1.9. Πριν τροποποιήσει κάποιον εξοπλισμό εργασίας ή τις συνθήκες χρήσης του πέρα από εκείνες που προβλέπονται από τον κατασκευαστή, πρέπει να λαμβάνονται τα μέτρα που προβλέπονται από το άρθρο 6 της οδηγίας 89/391/ΕΟΚ.

1.10. Εάν διάφοροι εξοπλισμοί εργασίας πρέπει να συνδυάζονται μεταξύ τους, η συμβατότητά τους πρέπει να είναι εξασφαλισμένη και η χρήση τους πρέπει να περιορίζεται σε συνάρτηση με τις υποδείξεις των κατασκευαστών ή/και τους τυχόν επιπλέον περιορισμούς.

1.11. Καμία εργασία δεν πρέπει να πραγματοποιείται σε ηλεκτρική εγκατάσταση ή ηλεκτρικό εξοπλισμό εργασίας, εφόσον δεν έχουν ληφθεί προφυλάξεις που να εγγυώνται την ασφάλεια όλων των εργαζομένων που είτε εμπλέκονται είτε ενδέχεται να εμπλακούν στις εργασίες.

1.12. Οι εργασίες που εκτελούνται ενώ έχει διακοπεί η ηλεκτροδότηση δεν μπορούν να ξεκινήσουν εάν προηγουμένως δεν ληφθούν τα ακόλουθα μέτρα, στο βαθμό που είναι απαραίτητα για την πρόληψη του κινδύνου ηλεκτροπληξίας:

- η ηλεκτρική εγκατάσταση ή ο ηλεκτρικός εξοπλισμός, όπου πρόκειται να πραγματοποιηθούν οι εργασίες, έχει εντοπισθεί με βεβαιότητα,

- η ηλεκτρική εγκατάσταση ή ο ηλεκτρικός εξοπλισμός πρέπει να έχει αποσυνδεθεί από οποιαδήποτε πηγή ηλεκτροδότησης,

- έχουν ληφθεί μέτρα για να αποτραπεί η επανατροφοδότηση από οποιαδήποτε ηλεκτρική πηγή,

- εξακριβώθηκε η απουσία τάσης στην ηλεκτρική εγκατάσταση ή τον ηλεκτρικό εξοπλισμό με τα κατάλληλα μέσα,

- η εγκατάσταση ή ο εξοπλισμός έχει γειωθεί και βραχυκυκλωθεί, σε περίπτωση που κάτι τέτοιο είναι απαραίτητο, με τις κατάλληλες διατάξεις,

- προβλέπονται ή έχουν ληφθεί μέτρα για να αποτραπεί η προσέγγιση και η επαφή εργαζομένων με στοιχεία υπό τάση, τα οποία παρουσιάζουν κίνδυνο ηλεκτροπληξίας, στη περιοχή γύρω από τις εργασίες.

1.13. Οι εργασίες που εκτελούνται υπό τάση σε ηλεκτρική εγκατάσταση δεν πρέπει να ξεκινούν προτού εξασφαλιστεί ότι:

- δεν είναι λογικό να διακοπεί η ηλεκτροδότηση της εγκατάστασης,

- είναι λογικό να πραγματοποιηθούν εργασίες, ενώ η εγκατάσταση βρίσκεται υπό τάση,

- έχουν ληφθεί οι απαραίτητες προφυλάξεις για να αποτραπούν τυχόν σωματικές βλάβες, με παροχή, αν είναι απαραίτητο, κατάλληλων μέσων για προστασία από την ηλεκτροπληξία.

1.14. Εάν ένας ή περισσότεροι εργαζόμενοι πρέπει να εισέλθουν σε μέρη εξοπλισμού εργασίας που παρουσιάζουν κινδύνους, οι οποίοι οφείλονται σε έλλειψη οξυγόνου, στη θερμοκρασία, στην παρουσία αερίων, σκόνης, υγρών, ατμών ή άλλων ουσιών, πρέπει να έχει καθοριστεί κάποια διαδικασία επέμβασης και διάσωσης. Η ασφάλεια της πρόσβασης των εργαζομένων πρέπει να εξασφαλίζεται με τον προηγούμενο εξαερισμό ή εκκένωση, ή με κάθε άλλο κατάλληλο μέσο 7 πρέπει να ελέγχεται εάν έχει επιτευχθεί το προβλεπόμενο αποτέλεσμα. Τα προστατευτικά μέτρα πρέπει να διατηρούνται καθόλη τη διάρκεια της επέμβασης. Τουλάχιστον ένα άτομο με το οποίο υπάρχει εξασφαλισμένη επικοινωνία πρέπει να βρίσκεται συνεχώς έξω από τον εν λόγω χώρο καθόλη τη διάρκεια της επέμβασης, ώστε να εξασφαλίζεται η ενδεχόμενη διάσωση του εργαζομένου ή των εργαζομένων. Τα απαραίτητα μέσα διάσωσης και παροχής πρώτων βοηθειών πρέπει να είναι διαθέσιμα επιτόπου.

1.15. Εάν οι εξοπλισμοί εργασίας περιέχουν υλικά που εκρέουν ή αναρροφώνται, οι εργαζόμενοι πρέπει να διατηρούνται σε αρκετή απόσταση με κατάλληλα μέσα, ώστε να αποφεύγεται ο κίνδυνος να καταπλακωθούν ή να αναρροφηθούν.

1.16. Οι κινητοί ή φορητοί εξοπλισμοί εργασίας που είναι εφοδιασμένοι με εργαλεία ή εξαρτήματα τα οποία δεν είναι πλήρως προστατευμένα πρέπει να χρησιμοποιούνται μόνο εάν δεν βρίσκεται κανένας εργαζόμενος στην άμεση επικίνδυνη ζώνη των εν λόγω εργαλείων ή εξαρτημάτων.

1.17. Οι εξοπλισμοί εργασίας που ενεργοποιούνται μηχανικά, συμπεριλαμβανομένων όλων των κινητών στοιχείων τους που αποτελούν πηγή κινδύνου, πρέπει να ακινητοποιούνται για την επισκευή βλαβών, την απεμπλοκή κινητών στοιχείων και την πραγματοποίηση εργασιών ρύθμισης, επισκευής, καθαρισμού ή συντήρησης.

Στην περίπτωση που οι εργασίες αυτές ή μέρη των εργασιών αυτών πρέπει να πραγματοποιηθούν οπωσδήποτε πάνω σε στοιχεία που βρίσκονται σε κίνηση, πρέπει να ληφθούν άλλα μέτρα που να επιτρέπουν την ασφαλή εργασία, ακόμη και κατά τις δοκιμές για την εκ νέου θέση σε λειτουργία.

1.18. Οι εργαζόμενοι πρέπει να διαθέτουν κατάλληλα εργαλεία για να απομακρύνουν με ασφάλεια ξένα σώματα ή τεμάχια υλικών από σημεία που βρίσκονται κοντά σε εν κινήσει στοιχεία του εξοπλισμού εργασίας, διαφορετικά πρέπει να σταματά η κίνηση των εν λόγω στοιχείων.

1.19. Το βιβλιάριο συντήρησης, για κάθε εξοπλισμό εργασίας που διαθέτει τέτοιο βιβλιάριο, πρέπει να τηρείται ενημερωμένο.

1.20. Κατά τη διάρκεια επεμβάσεων σε προγράμματα αναπρογραμματιζόμενων συστημάτων χειρισμού, ο εργοδότης μεριμνά ώστε, κατά περίπτωση, οι λειτουργίες ασφάλειας να διατηρούνται, να προσαρμόζονται ή να συμπληρώνονται. Πρέπει να υπάρχει τεκμηρίωση για τις τροποποιήσεις.

2. Ελάχιστες ειδικές προδιαγραφές για τη χρησιμοποίηση κινητών εξοπλισμών εργασίας, αυτοκινούμενων και μη

2.1. Η οδήγηση αυτοκινούμενων εξοπλισμών εργασίας επιτρέπεται μόνο σε εργαζομένους που έχουν λάβει ειδική κατάρτιση για την ασφαλή οδήγηση των εξοπλισμών αυτών. Κατά τη διάρκεια των ασκήσεων οδήγησης, οι εκπαιδευόμενοι εργαζόμενοι πρέπει να βρίσκονται υπό διαρκή επίβλεψη.

2.2. Εάν πολλοί εξοπλισμοί εργασίας κινούνται μέσα σε κοινή ζώνη, πρέπει να θεσπίζονται και να τηρούνται κανόνες κυκλοφορίας.

2.3. Πρέπει να λαμβάνονται οργανωτικά μέτρα ώστε να αποφεύγεται η παρουσία πεζών εργαζομένων κοντά σε αυτοκινούμενους εξοπλισμούς εργασίας, οι οποίοι κινούνται μέσα σε στενή ζώνη εργασίας. Αν επιβάλλεται η παρουσία πεζών εργαζομένων για την καλή εκτέλεση των εργασιών, πρέπει να λαμβάνονται τα κατάλληλα μέτρα ώστε να αποφεύγονται τα ατυχήματα.

2.4. Η μεταφορά εργαζομένων πάνω σε κινητούς εξοπλισμούς εργασίας που κινούνται με μηχανικό τρόπο, επιτρέπεται μόνο εάν έχουν διευθετηθεί για το σκοπό αυτό ασφαλείς θέσεις. Αν πρέπει να πραγματοποιηθούν εργασίες κατά τη διάρκεια της μετακίνησης, η ταχύτητα θα πρέπει, εν ανάγκη, να μετριασθεί.

2.5. Οι κινητοί εξοπλισμοί εργασίας που είναι εφοδιασμένοι με κινητήρα εσωτερικής καύσης πρέπει να χρησιμοποιούνται σε κλειστούς χώρους ή στοές μόνον εφόσον εξασφαλίζεται η ύπαρξη επαρκούς ποσότητας καθαρού αέρα.

2.6. Η οδήγηση κινητού εξοπλισμού εργασίας που είναι εφοδιασμένος με σύστημα τηλεχειρισμού πρέπει να γίνεται με τρόπο ώστε να μην εξέρχεται ούτε από το πεδίο ελέγχου της συσκευής τηλεχειρισμού ούτε, ενδεχομένως, από το οπτικό πεδίο του χειριστή.

2.7. Οι κινητοί εξοπλισμοί εργασίας δεν πρέπει να φορτώνονται με τρόπο ώστε να θέτουν σε κίνδυνο τους εργαζομένους κατά τη μεταφορά. Ιδιαίτερα, οι ελεύθερες μάζες των φορτίων δεν πρέπει να προκαλούν δυνάμεις που ενδέχεται να θέσουν σε κίνδυνο την ευστάθεια.

2.8. Μετά την απόζευξη, τα στοιχεία μετάδοσης της ενέργειας μεταξύ των κινητών εξοπλισμών εργασίας πρέπει να στερεώνονται και να μην εγκαταλείπονται καταγής.

2.9. Πρέπει να λαμβάνονται τα κατάλληλα μέτρα ώστε, κατά τη χρήση κινητών εξοπλισμών εργασίας που έχουν σχεδιαστεί να εκτοξεύουν αντικείμενα ή υλικά, κανένας εργαζόμενος να μην κινδυνεύει ευρισκόμενος στην περιοχή εκτόξευσης των αντικειμένων ή των υλικών.

3. Ελάχιστες προδιαγραφές που αφορούν τη χρήση εξοπλισμών εργασίας για την ανύψωση φορτίων

3.1. Ελάχιστες προδιαγραφές που αφορούν τη χρήση εξοπλισμών εργασίας για την ανύψωση κατευθυνόμενων ή μη φορτίων

3.1.1. Οι κινητοί ή αποσυναρμολογούμενοι εξοπλισμοί εργασίας που προορίζονται για την ανύψωση φορτίων δεν πρέπει να χρησιμοποιούνται παρά μόνο σε επαρκώς ανθεκτικό έδαφος για να εξασφαλίζεται η ευστάθεια του εξοπλισμού εργασίας κατά τη χρήση του.

3.1.2. Η ανύψωση εργαζομένων επιτρέπεται μόνο με εξοπλισμούς εργασίας και εξαρτήματα που προβλέπονται για το σκοπό αυτό. Κατ' εξαίρεση και κατά περίπτωση, οι αρμόδιες υπηρεσίες μπορεί να επιτρέψουν την ανύψωση προσώπων με εξοπλισμούς εργασίας που δεν προβλέπονται ειδικά για το σκοπό αυτό, υπό την προϋπόθεση βέβαια να χρησιμοποιηθούν ειδικά σχεδιασμένα εξαρτήματα.

Κατά την ανύψωση εργαζομένων, η θέση του χειριστηρίου πρέπει να είναι μόνιμα κατειλημμένη. Τα μεταφερόμενα άτομα πρέπει να διαθέτουν ένα ασφαλές μέσον επικοινωνίας. Σε περίπτωση κινδύνου πρέπει να είναι εξασφαλισμένη η διάσωση των εν λόγω ατόμων.

3.1.3. Απαγορεύεται η παρουσία εργαζομένων κάτω από αναρτημένα φορτία. Δεν επιτρέπεται η διέλευση φορτίων πάνω από μη προστατευμένους χώρους εργασίας στους οποίους βρίσκονται συνήθως εργαζόμενοι. Εντούτοις, εάν δεν μπορεί να εξασφαλιστεί διαφορετικά η σωστή διεκπεραίωση των εργασιών, πρέπει να καθοριστούν και να εφαρμοστούν κατάλληλες διαδικασίες.

3.1.4. Τα εξαρτήματα ανύψωσης πρέπει να επιλέγονται σε συνάρτηση προς τα μετακίνηση φορτία, τα σημεία συγκράτησης, το σύστημα αγκίστρωσης, τις ατμοσφαιρικές συνθήκες και λαμβάνοντας υπόψη τον τρόπο και τη διάταξη περίδεσης. Οι συναρθρώσεις εξαρτημάτων ανύψωσης πρέπει να φέρουν σαφή επισήμανση ώστε να επιτρέπουν στο χρήστη να γνωρίζει τα χαρακτηριστικά τους, εφόσον δεν λύονται μετά τη χρήση.

3.1.5. Τα εξαρτήματα ανύψωσης πρέπει να αποθηκεύονται προστατευμένα από ατμοσφαιρικές συνθήκες που ενδέχεται να τα φθείρουν, καθώς και από διαβρωτικές ουσίες.

3.2. Ελάχιστες προδιαγραφές που ισχύουν για τη χρησιμοποίηση εξοπλισμών εργασίας που προορίζονται για ανύψωση μη κατευθυνόμενων φορτίων

3.2.1. Εάν δύο ή περισσότεροι εξοπλισμοί εργασίας που προορίζονται για ανύψωση μη κατευθυνόμενων φορτίων είναι εγκατεστημένοι ή τοποθετημένοι σε ένα χώρο εργασίας με τρόπο ώστε να τέμνονται οι ακτίνες δράσης τους, πρέπει να λαμβάνονται κατάλληλα μέτρα για να αποφεύγονται οι συγκρούσεις μεταξύ των φορτίων ή/και των ίδιων των στοιχείων των εξοπλισμών εργασίας.

3.2.2. Κατά τη χρήση κινητού εξοπλισμού εργασίας που προορίζεται για την ανύψωση μη κατευθυνόμενων φορτίων, πρέπει να λαμβάνονται κατάλληλα μέτρα για να αποφεύγεται η ταλάντευση, η ανατροπή και ενδεχομένως η μετατόπιση και η ολίσθηση του εξοπλισμού εργασίας. Πρέπει να επαληθεύεται η σωστή εφαρμογή των μέτρων αυτών.

3.2.3. Εάν ο χειριστής ενός εξοπλισμού εργασίας που προορίζεται για την ανύψωση μη κατευθυνόμενων φορτίων δεν μπορεί να παρακολουθεί ολόκληρη την πορεία του φορτίου ούτε άμεσα, ούτε μέσω βοηθητικών διατάξεων που παρέχουν χρήσιμες πληροφορίες, πρέπει να ανατεθεί σε κάποιο άτομο να κάνει σήματα και να επικοινωνεί με το χειριστή για να τον καθοδηγεί και, παράλληλα, να ληφθούν οργανωτικά μέτρα ώστε να αποφευχθούν συγκρούσεις του φορτίου που ενδέχεται να θέσουν σε κίνδυνο εργαζομένους.

3.2.4. Ενόσω κάποιος εργαζόμενος αγκριστρώνει ή απαγκιστρώνει ένα φορτίο με το χέρι, ο χειριστής του εξοπλισμού εργασίας που προορίζεται για την ανύψωση μη κατευθυνόμενων φορτίων τελεί υπό την απόλυτη καθοδήγηση του εν λόγω εργαζομένου.

3.2.5. Εάν ένα φορτίο πρέπει να ανυψωθεί ταυτόχρονα από δύο ή περισσότερους εξοπλισμούς εργασίας που προορίζονται για την ανύψωση μη κατευθυνόμενων φορτίων, πρέπει να καθοριστεί και να τηρείται μια διαδικασία ώστε να αποφεύγεται κάθε κίνδυνος που μπορεί να προέλθει από εσφαλμένο συντονισμό των χειριστών. Όσο διεξάγονται οι εργασίες αυτές, πρέπει να είναι παρών και κάποιος άλλος πέρα από τους χειριστές των εν λόγω εξοπλισμών εργασίας.

3.2.6. Εάν οι εξοπλισμοί εργασίας που προορίζονται για την ανύψωση μη κατευθυνόμενων φορτίων δεν μπορούν να συγκρατήσουν τα φορτία σε περίπτωση μερικής ή ολικής βλάβης της τροφοδοσίας σε ενέργεια, πρέπει να λαμβάνονται κατάλληλα μέτρα για να αποφεύγεται η έκθεση εργαζομένων σε αντίστοιχους κινδύνους.

Τα αναρτημένα φορτία δεν πρέπει να μένουν χωρίς επιτήρηση, εκτός εάν εμποδίζεται η πρόσβαση στην επικίνδυνη ζώνη.

3.2.7. Οι εξοπλισμοί εργασίας που προορίζονται για την ανύψωση μη κατευθυνόμενων φορτίων, συμπεριλαμβανομένων των μέσων συγκράτησης, των εξαρτημάτων τους και της δομής στήριξης, πρέπει να παρακολουθούνται κατά τη διάρκεια της χρήσης από το χειριστή, ώστε να ανιχνευθούν τυχόν ελαττώματα. Εάν οι τυχόν διαπιστωθείσες ατέλειες θέτουν σε κίνδυνο την ασφάλεια λειτουργίας, η χρήση πρέπει να διακόπτεται αμέσως και να λαμβάνονται τα απαραίτητα μέτρα ώστε ο εξοπλισμός να μην παρουσιάζει πλέον κανέναν κίνδυνο.

3.2.8. Η χρήση στην ύπαιθρο εξοπλισμών εργασίας που προορίζονται για την ανύψωση μη κατευθυνόμενων φορτίων πρέπει να διακόπτεται αμέσεως μόλις οι μετεωρολογικές συνθήκες χειροτερεύουν σε βαθμό που να μειώνεται η ασφάλεια της λειτουργίας και, κατά συνέπεια, να εκτίθενται σε κίνδυνο οι εργαζόμενοι. Πρέπει επίσης να λαμβάνονται συμπληρωματικά προστατευτικά μέτρα με σκοπό, κατά κύριο λόγο, την αποφυγή ανατροπής του εξοπλισμού εργασίας για να αποτραπούν τυχόν κίνδυνοι για τους εργαζομένους.

4. Ελάχιστες ειδικές προδιαγραφές που αφορούν τη χρησιμοποίηση άλων εξοπλισμών εργασίας

4.1. Οι εξοπλισμοί εργασίας που προορίζονται να περιέχουν και να διανέμουν υγρά, ατμούς ή αέρια υπό πίεση ή υγροποιημένα πρέπει να χρησιμοποιούνται με τρόπο ώστε να αποφεύγεται η υπέρβαση των επιτρεπόμενων πιέσεων και θερμοκρασιών λειτουργίας, καθώς και, ενδεχομένως, των οριακών επιπέδων της υγρής φάσης. Οι συνδέσεις τους πρέπει να προστατεύονται από τους κινδύνους βλάβης μηχανικής, χημικής και βιολογικής προέλευσης.

4.2. Οι συσκευές πίεσης που υποβάλλονται σε μεταφορές θερμότητας σε υψηλή θερμοκρασία ή/και σε φλόγα πρέπει να χρησιμοποιούνται υπό επιτήρηση, εκτός εάν είναι αυτορρυθμιζόμενες και με θετική ασφάλεια («fail safe»).

4.3. Κατά την πλήρωση συστημάτων υπό πίεση, οι χειριστές πρέπει να διαθέτουν κατάλληλα μέσα που θα τους επιτρέπουν να επιτηρούν και να τηρούν τους όρους πλήρωσης.

4.4. Πριν τεθούν οριστικά εκτός λειτουργίας τα συστήματα υπό πίεση, τα οποία περιείχαν εύφλεκτες, διαβρωτικές ή τοξικές ουσίες, πρέπει να αποσυμπιεστούν και να κενωθούν χωρίς να κινδυνεύσουν οι εργαζόμενοι.

4.5. Τα ορθά χαρακτηριστικά των υλικών στα οποία προβλέπεται να χρησιμοποιηθεί κάποιος πριτσιναδόρος (πιστόλι σφράγισης) ή άλλος ανάλογος εξοπλισμός εργασίας πρέπει να εντοπίζονται πριν από την εργασία. Αν οι βολές ενδέχεται να θέσουν σε κίνδυνο άλλους εργαζομένους, πρέπει να λαμβάνονται συμπληρωματικές προφυλάξεις.

ΠΑΡΑΡΤΗΜΑ ΙΙΙ

ΜΗ ΕΞΑΝΤΛΗΤΙΚΟΣ ΚΑΤΑΛΟΓΟΣ - ΑΝΑΦΕΡΕΤΑΙ ΣΤΟ ΠΑΡΑΡΤΗΜΑ Ι ΣΗΜΕΙΟ 3.2.4 ΤΕΛΕΥΤΑΙΟ ΕΔΑΦΙΟ - ΤΩΝ ΣΥΝΘΗΚΩΝ ΧΡΗΣΗΣ ΓΙΑ ΤΙΣ ΟΠΟΙΕΣ ΟΡΙΣΜΕΝΟΙ ΚΙΝΗΤΟΙ ΕΞΟΠΛΙΣΜΟΙ ΕΡΓΑΣΙΑΣ ΠΡΕΠΕΙ ΝΑ ΕΙΝΑΙ ΟΠΩΣΔΗΠΟΤΕ ΕΦΟΔΙΑΣΜΕΝΟΙ ΜΕ ΣΥΣΤΗΜΑ ΠΡΟΣΤΑΣΙΑΣ ΑΠΟ ΤΟΥΣ ΚΙΝΔΥΝΟΥΣ ΠΟΥ ΟΦΕΙΛΟΝΤΑΙ ΣΤΗΝ ΑΝΑΤΡΟΠΗ

>ΘΕΣΗ ΠΗΝΑΚΑ>

ΠΑΡΑΡΤΗΜΑ IV

ΜΗ ΕΞΑΝΤΛΗΤΙΚΟΣ ΚΑΤΑΛΟΓΟΣ - ΑΝΑΦΕΡΕΤΑΙ ΣΤΟ ΑΡΘΡΟ 4α ΠΑΡΑΓΡΑΦΟ 4 - ΤΩΝ ΕΞΟΠΛΙΣΜΩΝ ΕΡΓΑΣΙΑΣ ΠΟΥ ΠΡΕΠΕΙ ΝΑ ΠΕΡΙΛΗΦΘΟΥΝ ΣΤΟ ΠΡΟΓΡΑΜΜΑ ΕΛΕΓΧΩΝ

1. α) Θάλαμοι υπερπίεσης και υποπίεσης σε σχέση με την ατμοσφαιρική, συμπεριλαμβανομένων των εξαρτημάτων τους, στους οποίους εισέρχονται οι εργαζόμενοι 7

β) οι κινητοί εξοπλισμοί εργασίας των οποίων η ανώτατη ταχύτητα υπερβαίνει τα 15 km/h 7

γ) οι εξοπλισμοί εργασίας -συμπεριλαμβανομένων των εξαρτημάτων τους- που προορίζονται για την ανύψωση φορτίων με βάρος μεγαλύτερο των 300 kg ή/και την ανύψωση εργαζομένων με κίνδυνο πτώσης από ύψος μεγαλύτερο από 3 m 7

δ) οι εγκαταστάσεις μεταφοράς με συρματόσχοινο, μελετημένες για να συναρμολογούνται διαδοχικά σε διάφορους χώρους 7

ε) οι εγκαταστάσεις αποθήκευσης και άντλησης εύφλεκτων υγρών 7

στ) οι εξοπλισμοί εργασίας υπό πίεση που ανήκουν στην ίδια κατηγορία με εκείνους που, σύμφωνα με την οδηγία . . ./. . ./ΕΟΚ (1), υπόκεινται σε διαδικασίες πιστοποίησης για τις οποίες χειράζεται παρέμβαση τρίτων μερών ή εξομοιούμενων οργανισμών 7

ζ) οι συνιστώσες ασφάλειας και οι μη υλικοί προστατευτικοί φραγμοί.

2. Η ορθή συναρμολόγηση και η σταθερότητα των αποσυναρμολογούμενων συσκευών ανύψωσης, των εξοπλισμών εργασίας που διευκολύνουν την πρόσβαση και την παραμονή σε θέσεις εργασίας που βρίσκονται σε κάποιο ύψος, καθώς και των θαλάμων υπερπίεσης και υποπίεσης σε σχέση με την ατμοσφαιρική, οι οποίοι αναφέρονται στην παράγραφο 1 στοιχείο α), πρέπει να εξετάζονται μετά από κάθε εγκατάσταση σε ένα νέο χώρο πριν τεθούν εκ νέου σε λειτουργία. Οι θάλαμοι πρέπει επίσης να δοκιμάζονται όσον αφορά τη στεγανότητά τους.

(1) COM(93) 319 τελικό - SYN 462 (ΕΕ αριθ. C 246 της 9. 9. 1993, σ. 1).

ΠΑΡΑΡΤΗΜΑ V

ΕΛΑΧΙΣΤΑ ΚΡΙΤΗΡΙΑ ΕΠΑΡΚΕΙΑΣ ΤΑ ΟΠΟΙΑ ΑΝΑΦΕΡΟΝΤΑΙ ΣΤΟ ΑΡΘΡΟ 4α ΠΑΡΑΓΡΑΦΟΣ 5

1. Οι εμπειρογνώμονες μπορεί να είναι φυσικά πρόσωπα ή νομικά πρόσωπα, τα οποία ενδέχεται να ανήκουν ή να μην ανήκουν στην επιχείρηση.

Ο εμπειρογνώμονας πρέπει να έχει στη διάθεσή του όλο το φάσμα των γνώσεων και την απαραίτητη εμπειρία για την αντιμετώπιση όλων των πτυχών που αφορούν την ασφάλεια ενός εξοπλισμού ή ενός συστήματος εξοπλισμών εργασίας. Σε συνάρτηση με τη φύση και την πολυπλοκότητα των σχετικών εξοπλισμών εργασίας, μπορεί να είναι απαραίτητη η προσφυγή σε περισσότερα από ένα πρόσωπα.

Ο ίδιος εμπειρογνώμονας μπορεί να παρεμβαίνει σε διάφορα στάδια της διαδικασίας εξέτασης. Η προσφυγή σε ανεξάρτητους εμπειρογνώμονες επιβάλλεται οποτεδήποτε η ειδικότητα που απαιτείται δεν είναι δυνατόν να βρεθεί στο πλαίσιο της ίδιας της επιχείρησης.

2. Ο εμπειρογνώμονας που αναλαμβάνει να καταρτίσει τα προγράμματα ελέγχου πρέπει να έχει σφαιρική γνώση, η οποία θα του επιτρέπει να αξιολογεί την επίδραση των διαφόρων συνθηκών χρήσης στο επίπεδο ασφάλειας του εξεταζόμενου εξοπλισμύ εργασίας. Για το λογο αυτό πρέπει να διαθέτει:

α) την απαραίτητη επαγγελματική ειδίκευση, βασισμένη σε θεωρητικές και πρακτικές γνώσεις και πραγματική εμπειρία σε σχέση με τον εξοπλισμό εργασίας και, ενδεχομένως, σε σχέση με τη λειτουργία συστημάτων εξοπλισμών εργασίας 7

β) γνώση της ισχύουσας νομοθεσίας 7

γ) γνώση των διαφόρων ελέγχων που πρέπει να διενεργηθούν έτσι ώστε να είναι σε θέση να δώσει ακριβείς υποδείξεις σχετικά με την πραγματοποίησή τους, την ερμηνεία των αποτελεσμάτων τους και τα μέτρα που πρέπει, ενδεχομένως, να ληφθούν 7

δ) επαρκή ανεξαρτησία από άλλες θέσεις και ιδιαίτερα εκείνη του αρμόδιου για την εκμετάλλευση του εξοπλισμού.

3. Ο αρμόδιος εμπειρογνώμονας για τη διενέργεια των ελέγχων πρέπει να διαθέτει:

α) την απαραίτητη επαγγελματική ειδίκευση, βασισμένη σε θεωρητικές και πρακτικές γνώσεις και πραγματική εμπειρία σε σχέση με τον εξεταζόμενο εξοπλισμό 7

β) κατάλληλη γνώση της ισχύουσας νομοθεσίας 7

γ) γνώση και επαρκή πρακτική εμπειρία για τους ελέγχους που πρόκειται να διενεργηθούν, καθώς και για την αξιολόγηση των αποτελεσμάτων τους 7

δ) την απαραίτητη ικανότητα για την έκδοση πιστοποιητικών ή/και την κατάρτιση εκθέσεων δοκιμών 7

ε) επαρκή ανεξαρτησία από άλλες θέσεις και ιδιαίτερα από εκείνη του υπευθύνου εκμετάλλευσης του εξοπλισμού εργασίας όσον αφορά την πραγματοποίηση και την αξιολόγηση των ελέγχων.